Edward Norton

Edward H. Norton (* 18. august, 1969, Boston, Massachusetts, USA) je americký herec a režisér, ktorý bol dva razy nominovaný na Oscara a získal ocenenie Zlatý glóbus.

Životopis 
Narodil v Bostone v Massachusetts, a vyrastal v meste Columbia v štáte Maryland. Jeho matka Robin zomrela na nádor mozgu v roku 1997. Jeho otec Edward je právnik a pracoval ako federálny prokurátor ešte počas vlády Jimmyho Cartera. Norton je vnuk Jamesa Rousa, známeho dizajnéra nehnuteľností. Má dvoch mladších súrodencov, sestru Molly, ktorá ukončila Washington and Lee University a brata Jima, s ktorým aj profesionálne spolupracoval. V roku 1987 ukončil strednú školu Wilde Lake High School a neskôr univerzitu Yale ako bakalár v odbore história. Práve tu na univerzite sa stretol prvýkrát s divadlom. Po škole pracoval v Osake v Japonsku ako konzultant pre spoločnosť jeho starého otca (Enterprise Foundation).

Kariéra 
Norton sa presťahoval do New Yorku a začal tu svoju kariéru v Off-Broadway divadle. Na filmovom plátne začínal ako herec hrávať temné, groteskné postavy, vďaka ním sa stal stredom pozornosti. Jeho prvým veľkým filmom bol Prvotný strach v roku 1996. V tomto filme hral rolu Aarona Stamplera, silne narušeného mladého muža obvineného zo spáchania brutálnej vraždy. Za túto rolu bol nominovaný na Oscara (ako najlepšia vedľajšia herecká rola) a získal za ňu ocenenie Zlatý glóbus.

V roku 1998 bol za stvárnenie neonacistu vo filme Kult hákového kríža nominovaný na Oscara. Úspech u kritiky mal aj film Hráči v ktorom si s Mattom Damonom zahrali dvoch kamarátov, ktorí potrebujú zarobiť veľa peňazí hraním pokru, aby mohli splatiť obrovský dlh.

Jedna z jeho známejších rolí je vo filmovej adaptácii kultovej novely "Klub bitkárov" v rovnomennom filme režiséra Davida Finchera, kde hral aj Brad Pitt a Helena Bonham Carterová.

V roku 2003 hral vo filme Lúpež po taliansky. kde stvárnil zápornú postavu Stevea Frazelliho, ktorý okradne svojicich kamarátov o ukradnuté zlato a jedného z nich zabije. Vo filme hral aj Mark Wahlberg a Charlize Theron. Hral aj vo filme Kráľovstvo nebeské.

Filmografia 
1996 - Prvotný strach (Primal Fear)
1996 - Ľud verzus Larry Flynt (The People vs. Larry Flynt)
1996 - Všetci hovoria: Milujem ťa (Everyone Says I Love You)
1998 - Hráči (Rounders)
1998 - Kult hákového kríža (American History X) 
1999 - Klub bitkárov (Fight Club)
2000 - Kňaz, rabín a blondínka alebo keď sa traja majú radi (Keeping the Faith)
2001 - Kto z koho (The Score)
2002 - Death to Smoochy 
2002 - Frida 
2002 - Červený drak (Red Dragon) 
2002 - 25th Hour 
2003 - Lúpež po taliansky (The Italian Job)
2004 - National Geographic: Strange Days on Planet Earth
2005 - Kráľovstvo nebeské (Kingdom of Heaven)
2006 - Cudzinec (Down in the Valley)
2006 - Iluzionista (The Illusionist)
2006 - Farebný závoj (The Painted Veil) 
2007 - Pride and Glory 
2007 - Motherless Brooklyn 
2008 - The Incredible Hulk

Referencie

Iné projekty

Externé odkazy 

Filmoví herci USA
Filmoví režiséri USA
Dabingoví herci USA
Filmoví producenti USA
Divadelní herci USA
Absolventi Yale University
Držitelia ceny Zlatý glóbus za najlepší mužský herecký výkon vo vedľajšej úlohe
Účastníci Medzinárodného filmového festivalu Karlovy Vary
Osobnosti z Bostonu (Massachusetts)